# אונורה דומיה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אונורה דומיה

אונורה דומיה (Honoré Daumier, ‏ 26 בפברואר 1808 - 11 בפברואר 1879) היה קריקטוריסט וצייר צרפתי.

דומיה נולד במרסיי, וכבר בצעירותו הראה נטייה בולטת לאומנות, שאביו ניסה לדכא, ללא הועיל, על ידי כך ששלח אותו בתחילה ל-huissier ואחר כך למוכר ספרים. דומיה התמחה באומנות הליתוגרפיה ופצח בקריירה האמנותית שלו ביצירת לוחות עבור מדפיסי מוזיקה ואיורים למודעות. אלו לוו ביצירות אנונימיות עבור מוציאים לאור, בסגנון Charlet, בהן הפגין התלהבות לאגדה האגדה הנפוליונית.

בזמן שלטונו של לואי פיליפ ייסד שארל פיליפון את המגזין הקומי La Caricature. דומיה הצטרף לסגל המגזין, שכלל אמנים כמו אכילה דבריה (Achille Devéria), דניס אוגוסט מארי ראפט (Denis Auguste Marie Raffet) וגרנדוויל (Grandville), והתחל לצייר תמונות סאטיריות על חולשות הבורגנות, השחיתות של מערכת המשפט, והממשלה המגושמת שאינה כשירה לתפקידה. קריקטורה שלו, שהציגה את המלך כ"גרגנטואה", הביאה למאסרו למשך שישה חודשים בכלא Ste Pelagic בשנת 1832. הוצאתו לאור של La Caricature נפסקה זמן קצר לאחר מכן, אך פיליפון סיפק שדה מערכה חדש לפעילותו של דומיה כשייסד את ה-Charivari.

דומיה אייר למגזין זה את הקריקטורות החברתיות שלו, בהן הוא לועג לבורגנות בדמותו של רוברט מאקאיר, גיבור מלודרמה פופולרית מאותה תקופה. סדרה נוספת שלו, 'L'histoire ancienne', כוונה נגד הפסאודו-קלאסיציזם שאחז באומנות של אותה תקופה. בשנת 1848 יצא דומיה שוב במסע פוליטי, עדיין בשירות ה-Charivari, אותו עזב בשנת 1860 אך שב אליו בשנת 1864.

למרות יצירתו המקיפה בתחום הקריקטורות (רשימת הליתוגרפיות של דומיה שהורכבה בשנת 1904 מנתה לא פחות מ-3,958 תבניות ליתוגרפיה), הוא מצא זמן להמריא לרמות גבוהות יותר של ציור. תמונת "ישו והשליחים" שלו מוצגת בריכסמוזיאום באמסטרדם ותמונות "השומרוני הטוב", "דון קישוט וסנשו פנשה", "הלעג לישו" ואחרות נמצאות באוסף לונידס בדרום קנזינגטון.

קרון המחלקה השלישית (1862), שמן על בד. מוזיאון המטרופוליטן, ניו-יורק

כצייר, דומיה, אחד מחלוצי הנטורליזם, הקדים את זמנו, ולא זכה בהצלחה עד שנת 1878 - שנה לפני מותו. אז אסף מ. דוראנדרואל את יצירותיו של דומיה והציג אותן בגלריות שלו והראה את התחום הרחב של גאוניותו של האדם שכונה "מיכאלאנג'לו של הקריקטורה". בזמן התצוגה שהה דומיה, שהיה אז כבר עיוור לחלוטין, בבית כפרי בוואלמונדיו, שהועמד לרשותו על ידי Corot, שם מת בשנת 1879. תערוכה חשובה של יצירותיו נערכה ב-École des Beaux-Arts בשנת 1900.

## [עריכה] קישורים חיצוניים

- אתר העוסק בדומיה - חייו ויצירותיו, ביבליוגרפיה ותצוגות
- עורך את אונורה דומיה Art gallery

מיזמי קרן ויקימדיה |  |
תמונות ומדיה בוויקישיתוף: אונורה דומיה

מקור: http://he.wikipedia.org../../../%D7%90/%D7%95/%D7%A0/%D7%90%D7%95%D7%A0%D7%95%D7%A8%D7%94_%D7%93%D7%95%D7%9E%D7%99%D7%94.html

קטגוריות: ציירים | ציירים צרפתים | קריקטוריסטים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Dansk
- Deutsch
- Español
- Français
- Magyar
- Italiano
- 日本語
- Nederlands
- Norsk (bokmål)
- Polski
- Português
- Русский
- Svenska